cyanic-selkie/wikianc huggingface dataset:
Logika
Zaključak
Zaključak je složena strukturirana misao koja se sastoji od najmanje dva ili više sudova od kojih jedan slijedi iz jednog ili više drugih sudova. U zaključku razlikujemo sudove od koji polazi postupak zaključivanja i sud do kojeg se dođe postupkom zaključivanja. Sudovi od kojih polazi postupak zaključivanja nazivaju se premise. Sud do kojeg se dođe postupkom zaključivanja naziva se konkluzija. Zaključak ili konkluzija nekog argumenta posjeduje karakteristiku valjanosti (validnosti). Ako je zaključak valjan, tada nužno slijedi iz prethodno navedenih premisa. Ako zaključak nije valjan, tada on nije nužna posljedica premisa, odnosno, ne slijedi nužno iz istih. O njegovoj valjanosti ovisi valjanost cijelog argumenta. Zaključci koji se temelje na samo jednoj premisi ili kada slijede direktno iz dvije premise zove se neposredni zaključak. Zaključci koji su posredni dijele se na deduktivne, induktivne i analogijske.
Definicija
Definicija je jedna od osnovnih metoda saznanja. To je sud kojim se nedvosmisleno određuje sadržaj nekog pojma.
Dokaz
Istinitost neke tvrdnje se utvrđuje postupkom koji se zove dokazivanje a logička forma (oblik) koja proizilazi iz tog postupka zove se dokaz. Dokaz mora sadržavati barem dva elementa: tezu, čija se istinitost dokazuje i argument (razlog) na temelju kojeg se definira istinitost teze.
Aksiom
Aksiom ili postulat, prema definiciji u klasičnoj filozofiji, je tvrdnja (u matematici se često prikazuje u simboličkom obliku) koja je evidentna ili dobro uspostavljena, te koja je prihvaćena bez kontroverzi ili pitanja. U logici ili u matematici aksiom može biti korišten kao premisa ili početna tačka za dalje rezonovanje ili argumente. Riječ dolazi iz grčkog jezika, od axíōma - 'ono što se smatra dostojnim ili sposobnim' ili 'ono što je samo po sebi istinito'. Prema upotrebi u modernoj logici, aksiom je jednostavno premisa ili početna tačka rasuđivanja. Bez obzira da li je smisleno (i, ako je tako, šta to znači) za aksiom, ili bilo koju matematičku tvrdnju, da bude "tačna" je centralno pitanje u filozofiji matematike, o čemu savremeni matematičari imaju različita mišljenja.
Booleova algebra
Booleova algebra je dio matematičke logike - algebarska struktura koja sažima osnovu logičkih operacija I, ILI i NE kao i skup teorijskih operacija kao što su unija, presjek i komplement. Booleova algebra je dobila naziv po autoru, britanskom matematičaru Georgeu Booleu iz XIX stoljeća. Booleova algebra je, osim kao dio apstraktne algebre, izuzetno uticajna kao matematički temelj računarskih nauka.
Za razliku od elementarne algebre, u kojoj se koriste brojevi od 0 do 9, u Booleovoj algebri koriste se samo istinite vrijednosti, odnosno, tačno i netačno. Ove vrijednosti predstavljaju se preko bitova, tj. preko brojeva 1 i 0. U Booleovoj algebri ovi bitovi se ne ponašaju na uobičajen način, odnosno, 1 + 1 nikada ne može biti 2. Booleova algebra također može da barata i funkcijama. Vrijednosti koji se koriste u ovim funkcijama moraju biti iz skupa {0, 1}. Neprazan skup B na kojem su definirane dvije binarne operacije "V" (zbir, disjunkcija, ILI), "Λ" (proizvod, konjunkcija, I) i jedna unarna operacija "⌐" (negacija, komplement, NE) je Bulova algebra ako važe aksiomi:
Logičke greške
Karakter, postupci, okolnosti i sl. onoga ko iznosi tvrdnju u većini slučajeva nemaju vezu sa istinitošću tvrdnje.
Logička greška nastaje kada osoba nije kvalifikovana da iznosi pouzdane tvrdnje.
Većina ljudi je u prošlosti vjerovala da je planeta Zemlja ravna ploča.
Česta logička greška koja ima karakter sofizma, ali može biti i paralogička greška. Čini je logički (misaono) neutemeljen skok od premise ka zaključku, skok misli koji nije opravdan premisom, koji nije neposredno jasan kao takav. Pojednostavljeno rečeno - zaključak ne slijedi iz premise odnosno ne postoji nužna veza između premise i zaključka. Primjer:
Paralogizam (od grčki: paralogizomai - pogrešno računam), nenamjeran, pogrešan zaključak; (grčki: paralogismós)
Sofizam (od grčki: sóphizma - lukavština, varanje), lažni zaključak, zaključak kojim se obmanjuje a koji je naizgled pravilan, temelji se na dokazivanju uz pomoć premisa koje nisu potpune, smišljeno mudro ili lukavo, argument korektan po formi ali koji sadrži suptilnu logičku grešku.
Greška kompozicije - svemir može biti beskonačan bez obzira na oblik tijela
Možda Habermas može dati te odgovore ali se ostali filozofi ne slažu sa njim.
(Mogući odgovori)
a) U politici b) U satiri
Jesu li te greške paralogizmi ili sofizmi? (Mogući odgovarajući odgovori)
a) Paralogizmi b) Sofizmi
Togo
Togo, službeno Togoanska republika (francuski: République togolaise) je država u zapadnoj Africi koja graniči sa Ganom na zapadu, Beninom na istoku i Burkinom Faso na sjeveru. Zemlja se proteže južno do Gvinejskog zaliva gdje se nalazi glavni grad Lomé. Togo obuhvata 57.000 km², što ga čini jednom od najmanjih zemalja u Africi sa otprilike 7,9 miliona stanovnika kao i jednom od najužih zemalja na svijetu sa širinom manjom od 115 km između Gane i Benina.
Etimologija
Od 16. do 18. vijeka, priobalno područje bilo je glavno trgovačko središte za Evropljane koji su kupovali robove, čime su Togo i okolne regije stekli naziv "Obala robova".
Historija
Ne zna se tačno historija Toga prije dolaska Portugalaca krajem 15. vijeka. Danska je tražila pravo nad Togom u 18. vijeku, ali je Njemačka 1884. potpisala dogovor sa lokalnim kraljem Mlapom III. i tako je Togo postao njemačka kolonija. Kolonija je nazvana po gradu Togo (sada Togoville) gdje je sporazum potpisan. Nijemci su doprinijeli unaprijeđivanju kultiviranja glavnih izvoznih sirovina (kakao, kahva i pamuk), i razvitku infrastrukture. 1914. godine je Togo okupiran i podijeljen od strane Francuske i Velike Britanije, da bi nakon Prvog svjetskog rata postao engleska kolonija. Togo je stekao nezavisnost 27. aprila 1960. godine.
Političke podjele
Togo je podijeljen na 5 regija koje su podijeljene na 30 prefektura. Od sjevera prema jugu regije su Savanes, Kara, Centrale, Plateaux i Maritime.
Geografija
Nalazi se na zapadu Afrike i izlazi na Gvinejski zaliv. Reljef zemlje je nizijski u primorju, a na drugim djelovima visoravni. Klima spada pod ekvatorijalnu. Biljna bogatstva su drvo, savane te polupustinje. Kolebanja temperature od 20 do 26 stepeni. Najviši vrh je 985 metara.
Privreda
Togo je slabo razvijena zemlja. Veliki učesnici kapitala u zemlji su Francuska i Njemačka. Za vrijeme 1981-1985 najveće investicije su bile uložene u industriju i poljoprivredu. Najviše je zaposleno u poljoprivredi, te u industriji i rudarstvu. Poljoprivreda je uglavnom primitivna obrada. Uzgaja se kukuruz, maniok, pamuk, uljna palma, krompir, banane i agrumi. Rude: fosfat, željezo, boksit.
Togo je tropska, subsaharska država čija ekonomija najviše zavisi od poljoprivrede. Službeni jezik je francuski, ali se govore i drugi jezici, posebno oni iz porodice Gbe. 47,8% stanovništva se pridržava kršćanstva, što ga čini najvećom religijom u zemlji. Togo je član Ujedinjenih nacija, Afričke unije, Organizacije islamske saradnje, Južnoatlantske zone mira i saradnje, Frankofonije, Commonwealtha i Ekonomske zajednice zapadnoafričkih država.
Zemlja posjeduje nalazišta fosfata i izvozni sektor zasnovan na poljoprivrednim proizvodima kao što su kafa, kakao zrno i kikiriki, koji zajedno ostvaruju otprilike 30% prihoda od izvoza. Pamuk je profitabilna kultura. Plodna zemlja zauzima 11,3% zemlje, od čega je većina razvijena. Neki usjevi su manioka, jasmin pirinač, kukuruz i proso. Neki drugi sektori su pivarstvo i tekstilna industrija. "Niske tržišne cijene" za "glavne izvozne robe" Togoa zajedno sa "nestabilnom političkom situacijom" iz 1990-ih i 2000-ih imale su "negativan efekat" na ekonomiju.
Stanovništvo
Ima oko 4,3 miliona stanovnika. Grupe: Eve, Kabre, Gurma i Volti. Jezici: francuski, kabra i dr.
Kultura
Kultura odražava uticaje etničkih grupa, od kojih su najveće Ewe, Mina, Tem, Tchamba i Kabre. Neki ljudi slijede domaće animističke običaje i vjerovanja.
Mato Grosso do Sul
Mato Grosso do Sul jedna je od 26 saveznih država Brazila. Nalazi se na zapadu države, unutar Srednjozapadne regije.
Prostire se na površini od 357.124 km2 i veličine je otprilike Njemačke, a, prema podacima iz 2012, u njoj je živjelo 2.505.088 stanovnika. Gustina naseljenosti iznosi 7 stanovnika/km2 i jedna je od najrjeđe naseljenih saveznih država. Šesta je savezna brazilska država po veličini i 21. po broju stanovnika.
Država je poznata po svojim prirodnim ljepotama i glavna je destinacija za domaće i strane turiste.
Geografija
right|thumb|Zalazak sunca nad [[Pantanalom]] Graniči sa sljedećim brazilskim državama (od sjevera, u pravcu kretanja kazaljke na satu): Mato Grosso, Goiás, Minas Gerais, São Paulo i Paraná. Također graniči s Paragvajem na jugozapadu i Bolivijom na zapadu.
Veliki dio države (oko polovine teritorije) nalazi se na produžetku Brazilskog platoa, dok je ostatak uglavnom ravničarski. Zapadni dio države čini regija Pantanal, koja se proteže i teritorijom susjednih država, Bolivije i Paragvaja, kao i savezne države Mato Grosso.
Privreda
Privredne aktivnosti ove države čine oko 1% BDP-a Brazila (podaci iz 2005).
Uslužni sektor čini oko 46,1%, BDP-a a slijede industrijska proizvodnja sa 22,7% i poljoprivreda sa 31,2% (2004).
Najčešći izvozni proizvodi su: soja 34,9%, svinjetina i piletina 20,9%, govedina 13,7%, rude 8%, koža 7,4% i drvo 5,1% (podaci za 2002. godinu).
Rob (čvor)
Slovenija:
Zelomići (Konjic)
Zelomići su naselje u općini Konjic, Bosna i Hercegovina.
Bombaški napad u Assamu 2008.
'''Bombaški napad u Asamu 2008. godine''' dogodili su se dana 30. oktobra 2008. godine, prije podne na pijacama grada Guvahati i okolnim područjima u državi Asam. Izvještaji govore o osamnaest bombi koje su eksplodirale, uzrokujući smrt čak 77 osoba, dok je oko 300 ljudi povrijeđeno.
Važno je napomenuti da je Asam birački okrug Premijera Manmohana Singha.
Reakcije
Lider opozicije, L. K. Advani, iskoristio je napade kako bi okrivio vladu pod vodstvom UPA-e. Izjavio je: "Vjerujem da su ovi napadi simbolika osjećaja nesigurnosti u zemlji. Ovo, također, dokazuje totalni promašaj Vlade u borbi protiv terorizma," dodajući da su, vjerovatno, ilegalni bangladeški imigranti u Asamu, kojih je sve više, mogli biti uključeni u ove napade.
Rob (Velike Lašče)
mini|280px|Rob, rimokatolička crkva "Marijino rojstvo" Rob je naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazio se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Rob je imao 84 stanovnika.
Napomena: ''U 2003. povećano za dio naselja Dolščaki.''
NGC 2578
NGC 2578 (također poznat kao IRAS 08191-1310, MCG -2-22-2 i PGC 23440) je prečkasta spiralna galaksija koja je udaljena oko 211 miliona sg od Zemlje i nalazi se u sazviježđu Krma. Najveći prečnik je 2,20 (135 hiljada sg) a najmanji 1,3 uglovnih minuta (80 hiljada sg). Prvo otkriće je napravio John Frederick William Herschel 8. marta 1793. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Sijera Leone
Država je administrativno podijeljena na 4 provincije: Sjeverna, Istočna, Južna i Zapadna, a koje se dalje dijele na 16 distrikta. Svaki distrikt ima svoju, direktnim izborom, izabranu lokalnu samoupravu. Freetown je glavni i najveći grad Sijera Leonea sa populacijom od 1.050.301 stanovnika. Nalazi se u Zapadnoj provinciji i ekonomski je centar države. Drugi najveći grad u državi je Bo.
Sijera Leone je postala nezavisna od Ujedinjenog Kraljevstva 27. aprila 1961. godine, na čelu sa Sir Milton Margaijem. Sadašnji ustav Sijera Leonea usvojen je 1991. godine, iako je nekoliko puta mijenjan. Od nezavisnosti do danas, političkom scenom Sijera Leonea dominiraju dvije glavne političke partije: Narodna stranka Sijera Leonea (SLPP) i Svenarodni kongres (APC), iako je od sticanja nezavisnosti vojska Sijera Leonea šest puta preuzimala vlast putem državnog udara. Posljednji takav slučaj desio se 1997. i trajao je do 1998. godine.
Etimologija
Ime je država preuzela po Lavljim planinama u blizini Freetowna. Izvorno nazvano Serra Leoa (na portugalskom „planine lavice“) od portugalskog istraživača Pedra de Sintra 1462. godine, moderno ime izvedeno je iz italijanskog pravopisa, koji je uveo venecijanski istraživač Alvise Cadamosto, a potom kopirali drugi evropski kartografi.
Historija
Stanovnici su Bulon Šeme. Otkrivena je od strane Evropljana 1462. Od 1788. je engleska kolonija. Nezavisna od aprila 1961. godine.
Geografija
Sijera Leone se nalazi u Zapadnoj Africi, uglavnom između 7° i 10° sjeverne geografske širine i 10° i 14° zapadne geografske dužine. Na sjeveru graniči sa Gvinejom, na jugoistoku sa Liberijom. Na zapadu izlazi na obalu Atlantskog okeana. Prostire se na površini od 71.740 km2 od čega je 71.620 km2 kopna i 120 km2 površine pod vodom. Podijeljena je na 4 geografska područja. Istočnim dijelom Sijera Leone se prostire plato sa visokim planinama, gdje dominira planina Bintumani sa 1.948 m visine i predstavlja najvišu tačku u državi. Gornji dio sliva rijeke Moa nalazi se na jugu ovog dijela Sijera Leonea. Centar zemlje je ravničarsko područje, sa šumama, niskim rastinjem i poljoprivrednim zemljištem i zauzima oko 43% površine ove države. U sjevernom dijelu ovog područja nalazi se gvinejski šuma-savana mozaični ekoregion kategorizovan od strane Svjetske fondacije za prirodu.
Vlada
Jedina partija Svenarodni kongres.
Administrativne podjele
Država se sastoji od 4 provincije.
Privreda
Slabo razvijena. Rudarstvo veoma razvijeno. U poljoprivredi zaposleno 65%stanovništva u rudarstvu i industriji 17%. Dolazi do jačanja državnog sektora.Poljoprivreda;kafa, kakao, kukurukuz, slatki krompir, kikiriki, sogrum, agrumi,,. Industrija: prehrambena, hemijska, građevinska, dijamant,,.Rude;dijamant,boksit, hrom, zlato,,,.
NGC 4012
NGC 4012 (također poznat kao MCG 2-31-6, PGC 37686 i UGC 6960) je spiralna galaksija koja je udaljena oko 192 miliona sg od Zemlje i nalazi se u sazviježđu Djevica. Najveći prečnik je 1,90 (106 hiljada sg) a najmanji 0,6 uglovnih minuta (34 hiljade sg). Prvo otkriće je napravio Albert Marth 25. marta 1865. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6991-1
NGC 6991-1 je otvoreno zvjezdano jato i nalazi se u sazviježđu Labud.
Najbliži NGC/IC objekti
Sljedeći spisak sadrži deset najbližih NGC/IC objekata.
Rogatec nad Želimljami
Rogatec nad Želimljami je naseljeno mjesto u sastavu općine Ig, regija Srednja Slovenija, Slovenija.
Historija
Do teritorijalne reorganizacije u Sloveniji nalazio se u sastavu grada Ljubljane, odn. stare općine Vič–Rudnik.
Stanovništvo
Napomena: ''Do 1955. iskazivano pod imenom Rogatec.''
Naša stranka
Naša stranka (NS) je bosanskohercegovačka socijalno liberalna i multietnička politička stranka osnovana 2008. godine. Osnova njenog osnivanja je bila borba protiv dominacije nacionalističkih stranaka. Od njenog osnivanja, stranka je prošla kroz značajne promjene i danas predstavlja građansku, socijalno liberalnu alternativu sa jasnim programom koji počiva na liberalnim načelima, socijalnoj pravdi i zelenim politikama. Osnivači su režiseri Danis Tanović i Dino Mustafić. Naša stranka je 4. juna 2016. postala članica Saveza liberala i demokrata za Evropu.
2008.
Stranka se prvi put pojavila na lokalnim izborima 2008. godine, kada je kandidat Naše stranke osvojio načelničko mjesto u Bosanskom Petrovcu. Značajan broj glasova zabilježen je i u Sarajevu. Stranka je na tim lokalnim izborima osvojila i vijećničke pozicije u Sarajevu, Gračanici, Varešu, Bosanskom Petrovcu i Kladnju.
2010.
Naša stranka na općim izborima 2010. godine nije doživjela značajniji uspjeh, iako se računalo na veliki broj glasova od strane građana koji nisu izlazili na izbore ili nisu podržavali stranke iz nacionalističkog bloka. Za loše rezultate stranke se spominjala koalicija sa Novom socijalističkom partijom na čelu sa Zdravkom Krsmanovićem, kao i loše vođenje izborne kampanje, ali i dobri rezultati SDP BiH. Stranka je podbacila u većini izbornih jedinica i osvojila dva mandata u Kantonu Sarajevo, koja su pripala Predragu Kojoviću i Danisu Tanoviću. Predsjednik Naše stranke Bojan Bajić i generalni sekretar Fadil Šero su nakon ovog izbornog neuspjeha preuzeli odgovornost i podnijeli ostavku.
2011–2015.
Na kongresu održanom 2011. za predsjednika stranke je izabran Dennis Gratz. Naša stranka je predstavila novi smjer nazvan "Treći put", ali i dalje zadržavši socijal-liberalizam kao ideološko opredjeljenje, te multinacionalno članstvo kao temelj rada stranke. Novo rukovodstvo stranke predvođeno Dennisom Gratzom je u periodu nakon 2011. prolazilo kroz teške trenutke, pokušavajući da stabilizira stranku nakon izbornog neuspjeha 2010. i napuštanja velikog broja razočaranih članova i aktivista. Novo rukovodstvo je također moralo finansijski stabilizirati stranku poslije dugova nastalih u prethodnoj kampanji.
Naša stranka je na lokalnim izborima 2012. napravila rezultat koji se danas smatra prekratnicom u postojanju stranke, jer su rezultati tih izbora omogućili dalje širenje i rast stranke. Stranka je dobila vijećnike u općinama Gračanica (Mirsad Čamdžić), Doboj Istok (Halil Mujić), Vareš (Elvir Rožajac), Ilidža (Elvis Vreto), Centar (Varja Nikolić, Amela Kuskunović i Amra Zulfikarpašić), Stari Grad (Vedran Grebo i Vibor Handžić), Novo Sarajevo (Vildana Bešlija, Robert Pleše i Sanja Lazar) i Novi Grad (Vernes Ćosić i Amela Topuz).
Na Općim izborima 2014. Naša stranka ostvaruje najbolji rezultat od svog osnivanja, i predsjednik stranke Dennis Gratz biva direktno izabran u Predstavnički dom Parlamenta Federacije Bosne i Hercegovine. U Skupštinu Kantona Sarajevo izabrani su Predrag Kojović, Sabina Ćudić i Edin Forto. Dennis Gratz, predsjednik Naše stranke je ubrzo nakon održanih izbora sazvao izborni kongres Naše stranke, i obznanio da se neće kandidovati za drugi mandat.
2015–2019.
Na trećem Kongresu Naše stranke u martu 2015. godine za predsjednika, trećeg od osnivanja stranke, izabran je Predrag Kojović, a potpredsjednike Nasiha Pozder, Edin Forto i Sabina Ćudić. Izbor Predraga Kojovića, jednog od najpoznatijih članova Naše stranke koji je bio dio rukovodstva stranke od samog početka, je za mnoge bio očekivan.
Na općim izborima 2018. godine Naša stranka je prvi put imala kandidata za predsjedništvo Bosne i Hercegovine. Dana 21. aprila 2018. potvrđeno je da je kandidat stranke, koji predstavlja Hrvate, Boriša Falatar. Na izborima je Falatar osvojio samo 3,74%, odnosno 16.036 glasova. Stranka je osvojila 48.401 glas za Predstavnički dom BiH, te 50.947 glasova za Predstavnički dom Federacije BiH.
2019–2021.
Na četvrtom Kongresu Naše stranke 2019. godine za predsjednika je reizabran Predrag Kojović, a potpredsjednike Mirsad Čamdžić, Srđan Mandić i Irma Baralija.
2021–danas
Dana 25. juna 2021. Pedrag Kojović podnio je ostavku na poziciji predsjednika Naše stranke. Razlog podnošenja ostavke je taj što je nezadovoljan odnosima i u stranci i unutar "Trojke", te radom određenih ministara stranke u Vladi Kantona Sarajevo. Ostavku je prvobitno podnijela i potpredsjednica stranke Irma Baralija, ali se ubrzo predomislila, pa je ostavku ipak povukla. Ipak, dana 28. juna, na sjednici Predsjedništva Naše stranke odlučeno je da Kojović ostane predsjednik do vanrednog kongresa stranke koji će se održati u septembru 2021. godine. Konačno, na vanrednom kongresu, održanog 4. septembra, Edin Forto je izabran za novog predsjednika Naše stranke.
Rukovodstvo i struktura
Najviši politički organ Naše stranke između dva kongresa je Glavni odbor. Članove Glavnog odbora bira kongres, a rukovodstvo odbora biraju članovi na prvoj sjednici odbora. Najviši izvršni organ stranke je Predsjedništvo, kojim predsjedava predsjednik stranke. Stranka također ima Nadzorni odbor koji odgovara isključivo kongresu Naše Stranke, a nadzire rad i poslovanje stranke. Regionalni odbori su izvršna i politička tijela Naše stranke srednjeg nivoa, dok općinski odbori predstavljaju najmanju organizacionu jedinicu u Našoj stranci. Za koordinaciju i organizaciju svih tijela i organa, kao i finansijsko poslovanje, je zadužen Sekretarijat Naše stranke.
Predsjednik NS
Edin Forto je trenutni predsjednik Naše stranke, izabran na vanrednom Kongresu 2021. godine. Forto je četvrti predsjednik stranke od njenog osnivanja. Poziciju predsjednika su prije njega vršili Bojan Bajić (2008–2010), koji je podnio ostavku nakon loših izbornih rezultata 2010, Dennis Gratz (2011–2015) i Predrag Kojović (2015–2021). U periodu između ostavke Bojana Bajića, i preuzimanja funkcije predsjednika od strane Dennisa Gratza, vršilac dužnosti predsjednika Naše stranke bio je Boris Divković (2010–2011).
Predsjedništvo NS
Predsjedništvo NS je najviše izvršno tijelo stranke kojim predsjedava predsjednik NS.
Trenutni sastav Predsjedništva čine:
Edin Forto (predsjednik NS), Sabina Ćudić (predsjednica Glavnog odbora), Srđan Mandić, Irma Baralija i Mirsad Čamdžić (potpredsjednici NS), Nihad Uk (Generalni sekretar), Nasiha Pozder, Benjamin Bejtović, Ismar Sadiković, Valida Repovac, Sanja Renić, Semir Ahmetbegović, Zdravko Radošević i Lejla Brčić.
Polen
mini|desno|300px|Zrnca polena na latici cvijeta Polen ili cvjetni prah je čista praškasta tvar koju proizvode muške gamete na biljkama. Polen se sastoji od mnoštva mikrogametofita (polenskih zrnaca). Nauka koja proučava polen se zove palinologija i veoma je korisna u paleoekologiji, palentologiji, arheologiji i forenzici.
Struktura polena
Svako zrnce polena sadrži vegetativne ćelije i generativne ćelije sa dva jedra. Zrnca dolaze u različitim oblicima, veličinama i površinskim oznakama karakterističnim za vrstu biljke. Većina zrnaca je sferičnog oblika. Najmanje polensko zrno proizvode biljke iz roda Myosotis (oko 6 µm)
== Hemijski sastav ==
U raznim smješama polena nađeni su sljedeći vitamini: tiamin (B1), riboflavin (B2), piridoksin (B6), nikotinska kiselina, pantotenska kiselina, folna kiselina, askorobinska kiselina (C), karotin, rutin i vitamini E i D. Detaljnom analizom je ustanovljeno da polen mnogih biljaka sadrži: silicij, sumpor, bakar, kobalt, natrij, željezo, aluminij, kalcij, magnezij, mangan, fosfor, barij, srebro, cink, hrom, stroncij i druge mikroelemente. U njegov sastav ulaze i razne bjelančevine i slobodne amino-kiseline, za organizam važni fermenti katalaza, invertaza i neke organske kiseline, jabučna, vinska i mliječna. Djelovanjem fermenta koje pčele izlučuju prilikom nabijanja polena u saće u polenu dolazi nakon nekoliko sedmica do znatne izmjene tvari. Hemijski sastav i hranjiva svojstva razlikuju se između svježeg polena i polena u saću.
Oprašivanje
Oprašivanje je prenošenje polenskog praha s prašnika na stigmu tučka. Postoji više načina oprašivanja:
Polen u pčelarstvu
mini|desno|300px|Pčela skuplja polen sa cvijeta. Pčele sakupljaju cvijetni prah zato što sadrži bjelančevine, masti, šećere, vitamine i druge korisne supstance za njegovanje legla. Ako u košnicu pčelinjaka iz prirode nema unosa cvjetnog praha, pčele zaostaju u razvoju i dobija se lošiji kvalitet pčela. Polenova zrnca raznih vrsta biljaka imaju određene i stalne veličine, boju i oblik. Ako gledamo pod mikroskopom polenova zrnca uzeta sa tijela pčele ili iz meda, po njihovoj veličini i obliku možemo odrediti koje je cvjetove posjetila pčela, odnosno od kojih biljaka potiče med. Veličina polenovih zrna raznih biljaka mnogo se razlikuju. U većini slučajeva ta zrna dostižu oko 0,015 - 0,050mm u razmjeri, a kod samo malo broja biljaka npr. tikava, 0,15 - 0,20mm. Po boji polena može se raspoznati od kojih je biljaka sakupljeno: bijeli sa maline, svijetložuti sa jabuka, zlatnožuti sa suncokreta i žutog kokosa, crvenožuti sa krušaka, tamnocrveni sa kajsije i kestena, smeđi sa bijele djeteline, žutozeleni sa hrasta, svijetlozeleni sa lipe, ljubičast sa facelije itd.
Matthew Perry
Matthew Perry Langford jest američko-kanadski glumac, nominiran za nagradu Emmy.
Poznat je po ulogama Chandlera Binga u Prijateljima i Matta Albieja u Studiju 60 na Sunset Boulevardu.
Sin je Johna Benneta Perryja i Suzanne Perry Morris (glasnogovornice nekadašnjeg kanadskog premijera Pierrea Trudeaua). Odrastao je s majkom u Ottawi, gdje je profesionalno igrao tenis. U 15. godini preselio se u Los Angeles za ocem i filmskom karijerom. Tad je počeo studij na Univerzitetu Južne Kalifornije.
Jennifer Aniston
Jennifer Aniston američka je glumica, režiserka i filmska filmska producentica.
Odrastala je u Grčkoj, Kaliforniji i New Yorku. Njen otac je John Aniston, glumac koji je igrao Victora Kiriakisa u seriji Naši najbolji dani.
Dana 29. jula 2000. udala se za Brada Pitta da bi kasnije, zbog njegove afere s Angelinom Jolie, prekinula vezu i razvela se.
Poznata je po ulozi Rachel Green u TV-seriji Prijatelji, kao i po ulogama u filmovima kao što su Rock Star, Svemogući Bruce, Napokon Polly itd.
Sudan
Sudan, zvanično Republika Sudan , jest država u sjeveroistočnoj Africi koja izlazi na Crveno more. Na sjeveru se graniči sa Egiptom, na istoku sa Eritrejom, na jugoistoku sa Etiopijom, na jugu sa Južnim Sudanom, na jugozapadu sa Srednjoafričkom Republikom, na zapadu sa Čadom i na sjeverozapadu sa Libijom. Sa površinom od preko 1,8 milion km2, Sudan je treća država po površini na afričkom kontinentu.
Republika Sudan je nezavisna od 1. januara 1956. od Ujedinjenog Kraljevstva. Od 9. jula 2011, Južni Sudan je nakon održanog referenduma o nezavisnosti odvojio se od Sudana kao nezavisna država.
Etimologija
Ime države je skraćeno ime srednjevjekovnog arapskog naziva Bilād as-Sūdān, (bos. zemlja crnaca), čime je u konkretnom slučaju označavano kršćansko carstvo u Nubiji. Sudan je također naziv i za istoimenu regiju, zbog čega može doći do određenih zabuna.
Geografija
Nalazi se na sjeveroistoku Afrike. Sudan jednim dijelom pripada istoimenoj regiji i zoni Sahela. Njegov reljef određen je dolinom rijeke Nil i okolnim planinskim lancima. Tako se na sjeveroistoku uzdiže gorje Džibalul-Bahr al-Ahmar u istoimenoj saveznoj državi na obali Crvenog mora, koje doseže nadmorsku visinu 2.259 m. Jugozapadnu granicu doline Nila čine sjevernoekvatorski i srednjoafrički prag, koji su ujedno i vododijelnicu između riječnih sistema Nila i Konga. Na zapadu Sudana nalazi se bazaltno gorje na platou Marra, čije je najviše uzvišenje ugašeni vulkan Marra s 3.042 metra ujedno i najviši vrh Sudana te čini geografsku granicu prema dolini Čada. U centralnom dijelu zemlje uzdiže se gorje Nuba, nadmorske visine između 500 i 1.325 m. Na sjeveru krajolik s obje strane Nila prelazi u Saharsku pustinju, pri čemu se dio zapadno od Nila smatra dijelom Libijske, a dio istočno od Nila dijelom Nubijske pustinje. U području Kartuma, gdje spajanjem Bijelog i Plavog Nila nastaje Nil, nalazi se široka ravnica, pretežno sastavljena od gline.
Klima
Visoke temperature i ljetne kiše, naročito na jugu zemlje obilježje su tropske klime Sudana. U kišnom periodu između aprila i novembra količina padavina iznosi od 1.500 mm na jugu do manje od 100 mm na sjeveru zemlje. Srednje mjesečne temperature iznose od 24 do 32 °C. Pritom zbog utjecaja pustinjske klime ponekad na sjeveru Sudana temperature dosežu i do 41 °C po danu, dok se noću spuštaju na samo 4 °C.
Flora i fauna
Vegetacija se kreće od najoskudnijih biljaka u sjevernim pustinjama i polupustinjama preko savana prekivenih trnovitim žbunjem u zoni Sahela, suhih savana sa visokom travom, do vlažnih savana. Površina pokrivena šumom je smanjena za 1,4% u periodu od 1990. do 2000. godine. Raznolikost životinjskog svijeta ogleda se naročito u centralnom Sudanu gdje žive afrički slonovi, afrički bivoli, žirafa, antilopa, hijena, lav, nilski konj i krokodili kao i mnogobrojne ptice grabljivice i vodene ptice.
Nacionalni parkovi
U Sudanu postoji tri nacionalna parka (stanje 2014) i tri zaštićena vodena područja. Pored njih, sistem zaštićenih područja obuhvata i prirodne rezervate i zašićene rezervate za ptice. Planina Barkal sa historijskim gradom Sanam stavljeni su na UNESCO-ov spisak svjetske baštine i zajedno čine Napatu, antičku prijestolnicu kraljevstva Kuš.
Historija
thumb|lijevo|Statua Natakamani, jednog nubijskog kralja
Srđan Aleksić
Srđan Aleksić bio je bosanskohercegovački Srbin iz Trebinja, glumac amater i plivačka nada, poznat po tome što je izgubio život braneći sugrađanina Bošnjaka od batinanja.
Biografija
Srđan Aleksić rođen je u Trebinju. Otac Rade je bio košarkaški trener. Majka mu je rano umrla, a brat poginuo u udesu motornim zmajem, iznad Petrovog polja, u blizini Trebinja.
Sudan
Historija
Otprilike istovremeno sa pokrštavanjem ovog područja do 6. vijeka formirala su se tri nubijska kraljevstva Nobatija, Makurija i Alodija. Godine 651. Nubija potpisuje mirovne sporazume sa islamskim Egiptom, kojim u to vrijeme Arapi. Sve do 14. vijeka među među njima vladaju relativno stabilni odnosi. U centralnom Sudanu nastali su sultanati Darfur i Sannar, koji su imali određeni značaj sve do 18. vijeka. Poslije pokrštavanja i nastanka kršćanskog kraljevstva, Sudan je u periodu od 14. do 16. vijeka, uz izuzetak juga, postao gotovo u potpunosti islamski.
Srđan Aleksić
Biografija
Srđan se amaterski bavio glumom za šta je dobio i više nagrada, a nastavio je glumiti i u toku rata, u predstavi San ratne noći. Također je bio pionirska plivačka nada bivše Jugoslavije. Bio je juniorski rekorder u plivanju. U ratu je bio pripadnik Vojske Republike Srpske, a umro je 27. januara 1993. godine.
Sudan
Historija
Početkom 19. vijeka osmanlijski namjesnik Egipta počeo je osvajanje Sudana. Protiv egipatske okupacije od 1881. do 1889. godine pod vodstvom islamsko-političkog vođe Muhammeda Ahmeda, samoprozvanog Mehdija, trajao je ustanak, poznat kao Mehdijev ustanak. On je važio kao jedan od najuspješnijih ustanaka neke afričke zemlje protiv kolonijalizma te je krajem 19. vijeka doveo do stvaranja vlastite države. Takozvani Halifat Omdurman postojao je 15 godina a uništen je 1898. godine od strane anglo-egipatske vojske nakon bitke kod Omdurmana. Nakon ponovnog osvajanja Sudana 1899. osnovan je britansko-egipatski kondominij. De facto, Sudan je postao britanska kolonija sve do 1953. godine.
Srđan Aleksić
Smrt
250p|mini|desno|Čitulja Srđanu Aleksiću Dana 21. januara 1993. godine grupa pripadnika Vojske Republike Srpske je legitimisala osobe na trebinjskoj pijaci. Nakon što su ustanovili da je jedna od legitimisanih osoba Alen Glavović, Bošnjak, počeli su ga maltretirati i tući. Tada je Srđan priskočio u pomoć Glavoviću, a četvorica vojnika su, umjesto Glavovića, kundacima pušaka pretukli Srđana. Od zadobijenih batina Srđan je pao u komu, i preminuo je 27. januara 1993. godine. Srđanov otac je u čitulji napisao "Umro je vršeći svoju ljudsku dužnost". Ostajući dosljedan osnovnih ljudskih vrlina, Srđanov otac, Rade je, na dan sahrane na prepunom groblju smogao snage i obratio se prisutnim:
Sudan
Historija
Nakon što je egipatski kralj Faruk I svrgnut tokom revolucije 1952. godine i određenog vakuuma u pripremi za promjenu vlasti u Egiptu, Sudan je iskoristio šansu za pripremu svoje nezavisnosti. Sporazumom sa Egiptom i Velikom Britanijom okončana je vlast Egipta nad Sudanom i proglašena nezavisnost Sudana 1. januara 1956. godine. Na prvim parlamentarnim izborima kao pobjednik izašla je nacionalna unijska stranka (Umma) a njen predsjednik Ismail al-Azhari postao je prvi premijer Sudana. Već iste godine zbog unutarstranačkih razlika na mjesto premijera došao je njegov rival Abudullah Halil. Došlo je političke nestabilnosti te je 1958. izvršen vojni udar. General Abud se suprotstavio nezadovoljstvima, zavjerama te građanskim ratom u Južnom Sudanu. I pored njegove ostavke 1964. i predaje vlasti civilnim vlastima pod premijerom Sir al-Hatim al-Halifom, nije došlo do političke stabilnosti ni u narednim godinama. Do 1969. na mjestu premijera bile su čak četiri osobe.
Srđan Aleksić
Smrt
Jedan od napadača na Srđana, poginuo je tokom rata, dok su ostali osuđeni na dvadeset i osam mjeseci zatvora.
Sudan
Historija
mini|desno|200px|Džafar an-Numairi Situaciju je iskoristila vojska te je pukovnik Džafar Muhammed an-Numairi izvršio u maju 1969. novi vojni udar. Numairijeva politika se orijentirala na njen egipatski uzor u liku Nassera te su provedene neke socijalističke i panarapske reforme. Na vlast je dovedena Sudanska socijalistička unija (SSU) kao jedina stranka u državi. Kratkotrajno 1971. godine udarom je svrgnuta komunistička partija, da bi vrlo brzo ponovno došla na vlast. Numairi je izabran za premijera te je 1972. godine uspio okončati 17-togodišnji građanski rat između vlade i pobunjenika u Južnom Sudanu. Godine 1981. vlada preobražava državu u islamsku, te je 1983. godine proglašen šerijatski zakon u cijeloj zemlji, kao i u, tada autonomnom, južnom Sudanu. Poništavanjem sporazuma iz Addis Abebe nasilno je ukinuta autonomna južnosudanska vlada. To je izazvalo novi građanski rat u junu 1983. godine. Politički nemiri u zemlji su ponovno doveli do vojnog udara 1985. pod zapovjedništvom generala Abdurrahmana Suvar ad-Dahaba. Međutim, šerijat je i dalje ostao na snazi. Na mjesto premijera 1986. ponovno je izabran Sadik al-Mehdi.
Srđan Aleksić
Poslije rata
Srđanu Aleksiću je posthumno dodijeljena Povelja Helsinškog komiteta za ljudska prava u Bosni i Hercegovini.
Sudan
Historija
Do novog vojnog udara došlo je 1989. zbog političke nestabilnosti u zemlji kada general-poručnik Omer Hasan Ahmed al-Bašir preuzima vlast i uvodi politiku po uzoru na Numairijevu. Iako je od tada suvereno vladao zemljom kao predsjedavajući Nacionalnog vijeća komande za spas nacije, neuspješno je pokušavao povratiti vlast nad jugom zemlje. U periodu 1983. do 2005. u Sudanu se bez prestanka vodio građanski rat. Napokon 2005. godine dolazi do mirovnog sporazuma između vlade u Kartumu i pobunjenika na jugu. Njime je zagarantovana autonomija Južnog Sudana i predviđen referendum koji je održan od 9. do 15. januara 2011. godine. Nakon referenduma, Južni Sudan je proglasio nezavisnost u 9. jula 2011. godine.
Vlada
Zvanično, politika Sudana odvija se u okvirima federalne predsjedničke demokratske republike sa višestranačkim političkim sistemom, gdje je predsjednik Sudana istovremeno šef države, šef vlade i vrhovni komandant sudanskih narodnih oružanih snaga. Zakonodavna moć je podijeljena na vladu i dvodomni parlament sa donjim domom Nacionalnom skupštinom Sudana kojeg čini 450 zastupnika i gornjim Vijećem država Sudana sa 50 članova, svi izabrani na mandat od šest godina. Sudska vlast je nezavisna a na njenom čelu je Ustavni sud Sudana.
Srđan Aleksić
Poslije rata
Ulica Velikih drveta u Sarajevu je petnaest godina nakon Srđanove smrti nazvana po njegovom imenu. U obrazloženju je navedeno: "Bez ljudi kao što je Srđan Aleksić i njihovih herojskih djela, čovjek bi izgubio nadu u ljudskost a bez nje naš život ne bi imao smisla".
Sudan
Vlada
Međutim, nakon drugog sudanskog građanskog rata (1983-2005) i današnjeg rata u Darfuru, istina manjeg intenziteta, Sudan se u međunarodnoj politici uglavnom smatra kao autoritarna država u kojoj svu efektivnu političku moć ima predsjednik Omer al-Bašir i vladajuća Nacionalna kongresna stranka Sudana. Od 1993. godine Sudan je transformiran u islamsku jednostranačku državu kada je al-Bašir rasformirao revolucionarno komandno vijeće i osnovao Nacionalni islamski front (NIF) sa novim parlamentom i vladom sastavljenom isključivo od članova NIF-a. Istovremeno, struktura regionalnih uprava zamijenjena je stvaranjem 26 saveznih država sa guvernerima na čelu čime je Sudan postao federalna republika. Izvršne funkcije su podijeljene između NCP, SPLA, sudanskog Istočnog fronta i frakcija Umma stranke i Demokratske unionističke stranke (DUP).
Srđan Aleksić
Poslije rata
Prolazu u Zmaj-Jovinoj ulici u Novom Sadu je nazvan po Srđanu i tu je postavljena spomen-ploča u njegovu čast, također i u Pančevu postoji prolaz koji nosi ime Srđana Aleksića.
Sudan
Vlada
Omer al-Bašir je bio kandidat na predsjedničkim izborima 2010. godine, što su bili prvi slobodni izbori sa učešćem više političkih stranaka nakon 24 godine. Njegov politički rival bio je potpredsjednik Salva Kiir Mayardit, vođa SPLA i trenutni predsjednik nezavisne države Južni Sudan.
Političke podjele
thumb|Politička podjela Sudana. Trougao [[Trougao Hala'ib|Hala'ib je pod administracijom Egipta od 2000.]] Sudan je podijeljen na 18 saveznih država (vilajeta, jedn. vilajet, ). Oni se dalje dijele na 133 distrikta.
Stanovništvo
Svi podaci o stanovništvu prije 2011. godine odnose se na Sudan prije otcjepljenja Južnog Sudana 9. jula 2011. godine. Zbog toga navedeni su različiti podaci. Oni se kreću u zavisnosti od različitih izvora od 30,9 miliona stanovnika (procjena oktobar 2013, ministarstvo vanjskih poslova Njemačke ), preko 36.163.778 (procjena 2013, PopulationData.net ) do 45.047.502 stanovnika. Posljednja cifra iz jula 2011. godine odnosi se na Sudan prije otcjepljenja Južnog Sudana. Za 2012. godine po publikaciji CIA World Fact Book, broj stanovnika nekadašnjeg cjelokupnog Sudana iznosio je 34.204.710, dok se 8.260.490 stanovnika odnosilo samo na Južni Sudan. Po toj procjeni, na današnji (sjeverni) Sudan otpadalo je nakon otcjepljenja juga tek nešto manje od 26 miliona stanovnika.
Srđan Aleksić
Poslije rata
Godine 2007. RTS (Radio televizija Srbije) snimila je i emitovan dokumentarni film o Srđanu Aleksiću. Film nosi naziv `SRĐO`.
Sudan
Stanovništvo
Oko 38,9% Sudanaca 2003. godine živjelo je u gradovima; sa centrom naseljenosti u Kartumu. Oko 39,5% stanovnika iste godine bilo je mlađe od 15 godina. Stopa rasta stanovništva iznosila je 2,48% godišnje (stanje 2011). Prosječna starost stanovništva iznosi 18,3 godine (stanje 2006). Prosječna očekivana starost iznosi 62,57 godina, pri čemu se za muškarce iznosi 60,58 godina a za žene 64,67 godina (stanje 2012). Stanovništvo brzo raste u širem području glavnog grada Kartuma (Kartum-Omdurman-Sjeverni Kartum) u kojem živi od 6–7 miliona ljudi, uključujući i 2 miliona izbjeglica iz područja na jugu zemlje i poljoprivrednih zona pogođenih sušom.
Srđan Aleksić
Poslije rata
Trebinjsko pozorište Slovo je 28. decembra 2008. godine izvelo memorijalni performans "Epilog" koji je govorio o životu Srđana Aleksića. Srđan je za života bio član ovog pozorišta. Komad je režirao Predrag Ćurić, a uloga Srđana je pripala mladom srbijanskom glumcu Al Droubi Kristianu.
Sudan
Stanovništvo
mini|desno|160px|Žena iz Sudana Veći dio stanovništva koncentrisan je u dolini Nila i dolinama njegovih pritoka. Naročito je velika gustoća naseljenosti u glavnom pamučnom području zemlje, sjevernom dijelu međuriječja Bijelog i Plavog Nila. Pustinjski predjeli na sjeveru i sjeverozapadu gotovo su nenaseljeni.
Osim aglomeracije glavnog grada veličinom se ističe i Port Sudan na obali Crvenog mora.
Religija
Islam je državna religija Sudana. Do jula 2011. u Sudanu, koji je obuhvatao i današnji Južni Sudan, oko 70% stanovništva bili su sunitski muslimani, oko 25% animisti i oko 5% kršćani. Nemuslimani žive uglavnom na jugu države i u glavnom gradu. Šerijatski zakoni i danas su na snazi i dio su državnog projekta islamizacije zemlje. Pristalice nekadašnjeg samoprozvanog Mehdija (Muhammeda Ahmeda) danas su u političkoj pozadini. Među muslimanskim stanovništvom rašireni su različiti sufijski redovi (tarikati). Tu spadaju Kadirije, te od 19. vijeka raširena bratstva Samanija i Katimija. Protivno zvaničnim islamskim stajalištima, u liberalnom sudanskom društvu rašireni su neki tradicionalni narodni rituali i kultovi kao što je kult cara.
Kršćani su većinski pripadnici rimokatoličke crkve u Sudanu, koja se počela širiti na jugu oko 1900. godine u području Vau istovremeno sa britanskom anglikanskom crkvom i njenim misionarima oko južnosudanskog grada Bor. Američka prezbiterijanska crkva dobila je kod Nuera na području gornjeg Nila jedno groblje za svoje pripadnike. Od kraja građanskog rata na jugu se jako šire američko-evangelističke misije i grupe. Na sjeveru postoji i jedna koptska zajednica, koja uglavnom potiče iz Egipta. Na jugu Sudana zastupljene su i tradicionalne religije kao što je dinka. Ateisti i nereligiozne osobe su vrlo rijetke.
Privreda
thumb|lijevo|Koncesije nafte i [[zemni plin|prirodnog gasa u Sudanu 2004. godine]] Po procjenama iz 2010. godine, Sudan se smatrao 17. najbrže rastućom ekonomijom svijeta, a brzi razvoj države zasnovan uglavnom na visokim prihodima od nafte, čak i pored međunarodnih sankcija, zapažen je i opisan u jednom članku The New York Timesa iz 2006. godine. U periodu od četiri godine do 2014, budžet sudanske vlade iznosio je oko 140 miliona funti na godišnjem nivou, a britansko odjeljenje za međunarodni razvoj (UKaid) dalo je od 30 do 54 miliona funti pomoći. Zbog otcjepljenja Južnog Sudana, gdje se nalazilo preko 80% naftnih polja Sudana, ekonomski razvoj Sudana nakon 2011. godine i dalje je vrlo neizvjesan. Međutim, i prije otcjepljenja juga, ekonomija zemlje se suočavala sa brojnim problemima, mada je rasla vrlo niskim stopama sa vrlo niske baze. U posljednjih deset godina, rast je bio vrlo spor i po podacima Svjetske banke ukupni rast BDP-a u 2010. godini iznosio je 5,2% u odnosu na rast u 2009. godine od 4,2%.
Iako je historijski poljoprivreda bila osnovni izvor prihoda, zapošljavajući preko 80% Sudanaca i sačinjavajući oko trećine privrednog sektora, ipak je naftna industrija nakon 2000. godine najviše uticala na razvoj Sudana. Danas, MMF zajedno sa vladom u Kartumu radi na implementaciji kvalitetnije makroekonomske politike. Ovo je uslijedilo nakon turbulentnog perioda 1980tih kada je dug Sudana prema MMF-u i Svjetskoj banci eksponencijalno narastao kulminirajući konačno suspenzijom države iz MMF-a. Program pomoći je na snazi od početka 1990tih, kao i kontrola deviznih kurseva i rezervi stranih valuta.
Stopa inflacije u Sudanu u 2013. godini iznosila je 32,1% (po indeksu potrošačkih cijena). Nezaposlenost je 2012. godini iznosila je 13,7% dok je oko 9% stanovništva je bilo ispod praga siromaštva.
Cestovni
Do 1970. godine postojala je samo jedna asfaltirana cesta između Kartuma i Vad Madanija. Do 1980. uz pomoć drugih država i u etapama asfalirani su drugi pravci preko Kasale do Port Sudana (oko 1.200 km). Oko 1990. od 20-25.000 km ukupne mreže puteva u Sudanu bilo je tek 3.000-3.500 km asfaltirano. Podaci iz 1996. godine navode 11.900 km neasfaltiranih puteva i 4.320 asfaltiranih. Od 2000. godine zahvaljujući poboljšanju u privredi i velikim prihodima od izvoza nafte, ubrzana je izgradnja i modernizacija svih cesta u sjevernom Sudanu. Krajem 2008. putna mreža između gradova u području El-Obeida na zapadu preko Kasale i Port Sudana na istoku nanovo je asfaltirana. Asfaltirane su i poprečne ceste od Port Sudana preko Atbare i Merove do Dunkule.
U Južnom Sudanu tek od 2005. je bilo moguće početi sa modernizacijom i izgradnjom puteva nakon što su okončana neprijateljstva i građanski rat. Prije izgradnje puteva, do tada makadamski putevi su prvo morali biti očišćeni od mina. Najvažniji putni pravci na jugu su prema Guluu u Ugandi, koji je do 2008. godine bio u vrlo lošem stanju, a objavljeni su planovi o završetku makadamskog puta od Džube (Južni Sudan) preko Vaua do Kartuma.
Hotel Transilvanija (franšiza)
mini|desno|Službeni logotip franšize 'Hotel Transilvanija' je američki animirani film medijska franšiza koji je kreirao pisac komedije Todd Durham. Sastoji se od četiri filma, tri grafička romana i tri kratka filma u produkciji Sony Pictures Animation, kao i flash animirane TV serije emitovane na Disney Channel i nekoliko video igrica. Serija ima ulogu ansambla, koju obično predvode glasovi Andy Samberg, i Selena Gomez između ostalih.
Sudan
Željeznički
thumb|lijevo|Željeznička stanica [[Kusti na ušću Nila. Robe namijenjene za Južni Sudan ovdje se pretovaraju na riječne teglenice]] Željeznički saobraćaj u Sudanu do danas nije dovoljno razvijen i ne igra značajniju ulogu u saobraćaju u državi. Međutim do 1960tih on je imao gotovo potpuni transportni monopol u zemlji. Pored nacionalne mreže u Kapspuru postoji još i mreža uskotračnog kolosijeka od 610 mm, takozvana Džazira željeznica, koja je nastala u sklopu Džazira projekta a ima samo regionalni značaj.
Aviosaobraćaj
U Sudanu postoji 16 asfaltiranih aerodroma (stanje 2013. ) od čega su dva aerodroma sa pistama preko 3.047m, 10 aerodroma sa pistama od 2.438m do 3.047m, i 4 aerodroma sa pistama kraćim od 2.437m. Osim ovih, u Sudanu postoji i 58 aerodroma bez asfaltiranih pista i 6 heliodroma.
Hotel Transilvanija (franšiza)
Serija se fokusirala na avanture koje okružuju čudovišta koja borave u naslovnom Hotelu Transilvanija, plaza hotelu u kojem se čudovišta mogu opustiti i pobjeći od ljudi zbog straha od progona. Mnogi od primarnih likova su labavo zasnovani na Universal Movie Monsters ili su parodije na njih.
Sudan
Kultura
Veći dio zemlje zauzimaju sjeverne pokrajine u kojima se nalazi i većina urbanih središta. Stanovništvo je ondje uglavnom muslimansko, a uz arapski govore se i mnogi domaći jezici.
Sport
U Sudanu je dva puta održan Afrički kup nacija u nogometu: 1957. i 1970. godine. Upravo 1970. kao domaćin, reprezentacija Sudana je po prvi i, do danas, jedini put postala šampion Afrike.
Filatelija
lijevo|thumb|[[Poštanska marka|Redovne marke Sudana iz 1951.]] desno|thumb|Marka anglo-egipatskog Sudana iz 1927. godine nominalne vrijednosti 10 pijastera sa likom poštara na devi Prve moderne pošte u Sudanu otvorene su 1867. godine u Suakinu i Vadi Halfi, te 1873. u Dongoli, Berberu i Kartumu, te 1877. godine u Senaru, Karkuku, Fazoglu, Elkedarefu, El Obejdu, Al-Fašeru i Fašodi (danas Kodok). Zbog Mehdijevog ustanka koji je započeo 1881. godine, sve egipatske poslovnice pošte su zatvorene do 1884. godine. Nakon što su se Egipćani i Britanci povukli iz Sudana, zemlja je ostala bez poštanske službe sve do ponovnog osvajanja Sudana 1896. godine. Kada je kampanja osvajanja započela u martu 1896. godine, poštanska služba je bila dostupna samo vojsci ali poštanske marke nisu korištene.
Do izdavanja prvih sudanskih maraka 1897. godine, korištene su egipatske marke. Količina poštanskih pošiljki bila je mala pa je korišten vrlo mali broj maraka. Između marta i jula 1885. godine u Suakinu su se koristile britanske poštanske marke od 2½ i 5d. Indijske marke su se također koristile u istom području, sa oznakon Sawakin ili Suakin između 1884. i 1899. godine. Od 1. marta 1897. godine tadašnje egipatske marke sa preštampanim nazivom  SOUDAN  na francuskom i arapskom, postale su dostupne u poštama Sudana. Vrijednosti maraka bile su od 1, 2, 3 i 5 millieme i 1, 2, 5 i 10 pijastera. Preštampavanje naziva izvršila je štamparija Imprimerie Nationale, Boulaq iz Kaira.
Nokaut-miš
Nokaut miš ili nokautirani miš je genetički modificirani miš (Mus musculus) u kojem istraživači inaktiviraju ili "nokautiraju" postojeći gen, zamjenom ili ometanjem njegove ekspresije vještačkim komadom DNK. Ovakvi miševi su važni modelni organizmi za proučavanje uloge gena koji su bili sekvencirani, ali čije funkcije nisu utvrđene. Izazivajući neaktivnost određenog gena u miša, a poštujući sve razlike od normalnog ponašanja ili fiziologije, istraživači mogu zaključivati o njegovoj vjerovatnoj funkciji.
Miševi su trenutno vrsta laboratorijskih životinja koje su najuže povezane sa ljudima na koje se lahko može primijeniti nokaut tehnika. Oni se naširoko koriste u nokaut eksperimentima, posebno onim koji istražuju genetičke pitanja koja se odnose na fiziologiju čovjeka. Genski nokaut u smeđeg pacova je mnogo teži i bio je moguć tek od 2003. godine.